Becky James

Seiclwraig broffesiynol o Gymru yw Rebecca Angharad "Becky" James (ganwyd 29 Tachwedd 1991). Llwyddodd i ennill Bencampwriaeth y Byd yn y keirin a'r ras wibio ym Minsk yn 2013 a chafodd ddwy fedal arian yng Ngemau Olympaidd yr Haf 2016 yn y keirin a'r ras wibio.

Bywyd cynnar
Mynychodd James Ysgol y Brenin Harri VIII, y Fenni. Mae'n ferch i David James a Christine Harris ac yn un o chwech o blant. Ymhlith ei chwiorydd, mae Rachel yn aelod o dîm para-seiclo Prydain Fawr fel peilot ar y tandem tra bod Ffion yn aelod o dîm dan 23 traws-seiclo Prydain a Megan wedi bod yn bencampwr dan 14 traws-seiclo Prydain.

Gyrfa
Gyrfa gynnar
Cychwynnodd James ei gyrfa gyda'r Abergavenny Road Club yn 11 mlwydd oed cyn cael ei derbyn fel aelod o gynllun Talent Cymru ac Academi Ieuenctid British Cycling. Llwyddodd i ennill medalau aur ym Mhencampwriaethau Iau Ewrop yn y 500 m yn erbyn y cloc a'r ras wibio ym Minsk, Belarws, yn ogystal â Phencampwriaethau Iau y Byd yn y ras wibio a'r keirin ym Moscfa, Rwsia, yn 2009.

Gyrfa broffesiynol
Cafodd James ei dewis yn aelod o dîm Cymru ar gyfer Gemau'r Gymanwlad 2010 yn Delhi Newydd, India ac enillodd fedal arian yn y ras wibio ar ôl colli yn erbyn Anna Meares o Awstralia yn y rownd derfynol. Llwyddodd hefyd i gasglu medal efydd yn y 500m yn erbyn y cloc. Cafodd ei henwebu ar gyfer rhestr fer Personoliaeth Chwaraeon Cymreig y Flwyddyn BBC Cymru 2010 ond collodd yn y bleidiais yn erbyn y pêl-droediwr Gareth Bale.

Llwyddodd James i ennill dwy fedal aur ym Mhencampwriaethau Seiclo Trac UCI y Byd ym Minsk yn 2013. Trechodd yr Almaenwraig Kristina Vogel yn rownd derfynol y ras wibio cyn ennill Pencampwriaeth Byd y Keirin ddiwrnod yn ddiweddarach.

Dioddefodd James anaf i'w phen-glin yn ystod 2014 a bu rhaid iddi dynnu allan o dîm Cymru ar gyfer Gemau'r Gymanwlad 2014 yn Glasgow, Yr Alban ac wedi canlyniadau annisgwyl yn dilyn prawf serfigol yn ddiweddarach yn y flwyddyn, cafodd James driniaeth ar gyfer canser serfigol.

Dwy flynedd ers cystadlu ym Mhencampwriaethau'r Byd yn Cali, Colombia, llwyddodd James i ddychwelyd i'r gamp ac ennill medal efydd ym Mhencampriaeth y Byd yn Llundain ym mis Mawrth 2016.

Cafodd ei dewis yn nhîm Prydain Fawr ar gyfer Gemau Olympaidd 2016 yn Rio de Janeiro, Brasil lle llwyddodd i ennill dwy fedal arian yn y keirin a'r ras wibio.

Bywyd personol
Y chwaraewr rygbi'r undeb, George North, ydy partner James.

Palmarès

2005
3ydd Omnium, Pencampwriaethau Cenedlaethol Trac Prydain – dan 14

2006
1af 500m yn erbyn y cloc, Pencampwriaethau Cenedlaethol Trac Prydain – dan 16

2007
1af 500m yn erbyn y cloc, Pencampwriaethau Cenedlaethol Trac Prydain – Iau
1af 500m yn erbyn y cloc, Pencampwriaethau Cenedlaethol Trac Prydain – dan 16
1af Ras wibio, Pencampwriaethau Cenedlaethol Trac Prydain – dan 16
1af Ras scratch, Pencampwriaethau Cenedlaethol Trac Prydain – dan 16
2il Ras wibio, Pencampwriaethau Cenedlaethol Trac Prydain – Iau
3ydd Pencampwriaethau Cenedlaethol Traws Seiclo Prydain – Iau

2009
1af Keirin, Pencampwriaethau Seiclo Trac y Byd, UCI – Iau
1af Ras wibio, Pencampwriaethau Seiclo Trac y Byd, UCI – Iau
2il 500m yn erbyn y cloc, Pencampwriaethau Seiclo Trac y Byd, UCI – Iau
1af Ras wibio, Pencampwriaethau Trac Ewrop
1af 500m yn erbyn y cloc, Pencampwriaethau Trac Ewrop
2il Keirin, Pencampwriaethau Trac Ewrop
2il Keirin, Pencampwriaethau Cenedlaethol Trac Prydain
3ydd Ras wibio, Pencampwriaethau Cenedlaethol Trac Prydain
3ydd 500m yn erbyn y cloc, Pencampwriaethau Cenedlaethol Trac Prydain

2010
1af Ras wibio, Pencampwriaethau Trac Ewrop, dan 23
2il 500m yn erbyn y cloc, Pencampwriaethau Trac Ewrop, dan 23
2il Ras wibio tîm, Pencampwriaethau Trac Ewrop, dan 23 (gyda Victoria Williamson)
3ydd 500m yn erbyn y cloc, Gemau’r Gymanwlad, 2010
2il Ras wibio Gemau’r Gymanwlad, 2010
2il 500m yn erbyn y cloc, Pencampwriaethau Cenedlaethol Trac Prydain
2il Sbrint, Pencampwriaethau Cenedlaethol Trac Prydain

2011
3ydd Keirin, Rownd 3, Cwpan y Byd, UCI 2010–2011, Beijing
3ydd Ras wibio, GP von Deutschland im Sprint
2il Treial amser 500m, Pencampwriaethau Trac Ewrop, dan 23
1af Keirin, Pencampwriaethau Cenedlaethol Trac Prydain
1af Sbrint, Pencampwriaethau Cenedlaethol Trac Prydain
2il Treial amser 500m, Pencampwriaethau Cenedlaethol Trac Prydain

2012
2il Ras wibio tîm, Pencampwriaethau Trac Ewrop, dan 23
3ydd Ras wibio, Pencampwriaethau Trac Ewrop, dan 23
3ydd Keirin, Pencampwriaethau Trac Ewrop, dan 23
1af Ras wibio tîm, Rownd 1, Cwpan y Byd, UCI 2012–2013, Cali (gyda Jess Varnish)
2il Ras wibio, Rownd 1, Cwpan y Byd, UCI 2012–2013, Cali
1af Ras wibio tîm, Rownd 2, Cwpan y Byd, UCI 2012–2013, Glasgow (gyda Jess Varnish)
3ydd Ras wibio, Rownd 2, Cwpan y Byd, UCI 2012–2013, Glasgow
1af Keirin, Pencampwriaethau Cenedlaethol Trac Prydain
1af Ras wibio, Pencampwriaethau Cenedlaethol Trac Prydain
1af 500m yn erbyn y cloc, Pencampwriaethau Cenedlaethol Trac Prydain
1af Ras wibio tîm, Pencampwriaethau Cenedlaethol Trac Prydain (gyda Rachel James)

2013
Pencampwriaethau Seiclo Trac y Byd, UCI
1af 20px Ras wibio
1af 20px Keirin
3ydd 500m yn erbyn y cloc
3ydd Ras wibio tîm (gyda Victoria Williamson)
 1af Treial amser 500m, Dosbarthiad y Byd, UCI

2014
Pencampwriaethau Seiclo Trac y Byd, UCI
3ydd Ras wibio tîm (gyda Jessica Varnish)
3ydd Keirin

2015
2il Ras wibio, Pencampwriaethau Cenedlaethol Trac Prydain
2il Keirin, Pencampwriaethau Cenedlaethol Trac Prydain

Cyfeiriadau

Categori:Genedigaethau 1991
Categori:Pobl o Sir Fynwy
Categori:Cystadleuwyr yng Ngemau Olympaidd yr Haf 2016
Categori:Seiclwyr benywaidd o Gymru